ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
H O T Ă R Â R E
[bookmark: _Hlk204854686]- privind aprobarea Regulamentului de organizare şi funcționare a serviciului social cu cazare Unitatea de Asistență Socială Boldești–Scăeni

	Analizând proiectul de hotărâre înregistrat sub nr. 125/12.08.2025 privind aprobarea Regulamentului de organizare şi funcționare a serviciului social cu cazare Unitatea de Asistență Socială Boldești–Scăeni, iniţiat de primarul oraşului,
	Având în vedere:
-  referatul de aprobare nr. 13365/12.08.2025;
	- raportul de specialitate nr. 13366/12.08.2025 întocmit de șeful Direcţiei de Asistenţă Socială;
- referatul nr. 2330/11.08.2025 al conducerii Unităţii de Asistenţă Medico-Socială Boldeşti-Scăeni, înregistrat sub nr.13364/12.08.2025;
- Hotărârea Consiliului Local nr. 39/17.06.2003 privind înființarea Unităţii de Asistenţă Medico-Socială Boldeşti-Scăeni;
[bookmark: _Hlk204855027][bookmark: _Hlk204855319]	- Hotărârea Consiliului Local nr. 120/27.08.2024 privind aprobarea Regulamentului de organizare şi funcționare a serviciului social cu cazare Unitatea de Asistenţă Medico-Socială Boldeşti-Scăeni;
- Hotărârea Consiliului Local nr. 108/30.07.2025 privind stabilirea contribuțiilor personale ale beneficiarilor de servicii furnizate de Unitatea de Asistenţă Medico-Socială Boldeşti-Scăeni;
- avizul secretarului general al oraşului, înregistrat sub nr. 13367/12.08.2025;
	- avizele comisiilor de specialitate nr. 2 și nr. 3 – pentru administrarea domeniului public și privat, gestionarea serviciilor de interes local respectiv juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local;
	În temeiul dispoziţiilor art. 129, alin. (1), alin. (2) lit. d), alin. (3) lit. c) şi alin. (7) lit. c), ale art. 139, alin. (1) şi ale art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare,

Consiliul Local al oraşului Boldeşti-Scăeni, întrunit în şedinţa publică ordinară în data de 19.08.2025, adoptă prezenta hotărâre:

	Art.1. Se aprobă Regulamentul de organizare şi funcționare a serviciului social cu cazare Unitatea de Asistență Socială Boldești–Scăeni, prevăzut în anexă, parte integrantă din prezenta hotărâre.
	Art.2. Pe data adoptării prezentei hotărâri Hotărârea Consiliului Local nr. 120/27.08.2024 privind aprobarea Regulamentului de organizare şi funcționare a serviciului social cu cazare Unitatea de Asistenţă Medico-Socială Boldeşti-Scăeni, îşi încetează aplicabilitatea.
Art.3. Prezenta hotărâre se comunică Unităţii de Asistenţă Medico-Socială Boldeşti-Scăeni şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

